Xabiertxo

Xabiertxo (izenburu osoa: Xabiertxo: umiei euskeraz irakurtzen erakusteko idatzia) irakurketarako euskal testuliburu bat da, Ixaka Lopez Mendizabal eskola-liburu egileak prestatua eta 1925 urtean lehen aldiz argitaratua. Azala nahiz irudi guztiak Jon Zabalo Txiki marrazkilariak egin zituen.

Garaiko eskola-liburu guztietan zabalkunde handia izan zuena izan zen 1960ko hamarkadara arte behin eta berriz argitaratua izan zen. 1959 urtean bizkaierara moldatu zen Santi Onaindiaren eskutik. Kolorezko irudiz hornitua eta garai hartako euskarazko grafia erabiliz (r eta l hitzei azentu marka jarrita, besteak beste), baserrian girotutako liburua da eta Xabiertxo izeneko mutila du protagonista. Eskola-liburu abertzaletzat jo izan da eta morala, erlijiotasuna eta naturaren goraipamena ere nabarmentzen ditu.

Liburuaren azalean droste efektua ikusten da: Xabiertxo irakurtzen ari den liburua bera irudi auto-errepikakorra da, infinitura luzatzen den erreferentzia bihurkaria.

Kanpo estekak 
 Xabiertxo, JPG eta PDF formatuetan eskuragarri, Euskal Memoria Digitala webgunean.
 Perez Urraza, Karmele (2005): Xabiertxo eta Sabin, eskola liburutako ikasle eredugarri, Euskalingua.

Ixaka Lopez
Testuliburuak
Euskarazko haur eta gazteen liburuak
1925eko liburuak
Nazio pertsonifikazioak
Liburu ilustratuak